<|BOT|>صباح الخير يافندم حرصا منا علي تقديم خدمه افضل لحضرتك برجاء تقييم مستوي الخدمه وترك التعليق الخاص بك في نهايه المحادثه<|end_BOT|>
<|BOT|>ازاي اقدر اساعد حضرتك ؟<|end_BOT|>
<|customer|>صباح النور<|end_customer|>
<|customer|>حضرتك انا كنت بحاول ادفع فاتوره المياه من على الابلكيشن جربت المره الاولى وفشلت وقالي الفلوس رجعت الحساب شويه و جربت تاني كنت بحسبها مشكله نت لاقيت العمليه فشلت وبيقولي الفلوس رجعت الحساب<|end_customer|>
<|customer|>بعديها لاقيت رسالتين من البنك ان قيمه الفاتوره اتخصمت مرتين دخلت انستا باي لاقيت المبلغ مخصوم مرتين فعلا<|end_customer|>
<|customer|>المبلغ مخصوم مرتين يعني اتخصم من الفيزا جنيه تقريبا<|end_customer|>
<|customer|>فكده المبلغ اتخصم من الفيزا والفاتوره متدفعتش وفوري بيقولي ان الفلوس رجعت والبنك بيقولي لا هما اتخصموا بس<|end_customer|>
<|customer|>فممكن حل<|end_customer|>
<|BOT|>تمام استاذ عمر لحظات معايا<|end_BOT|>
<|customer|>الفاتوره كانت باسم سهير عبدالله محمد<|end_customer|>
<|BOT|>تمام استاذ عمر<|end_BOT|>
<|BOT|>المعاملات بالفعل مرفوضه<|end_BOT|>
<|BOT|>مبلغ العمليه تم رده لحساب حضرتك من خلال فوري وبيتم ظهور المبلغ الخاص بك في حسابك البنكي في مده تتراوح من 5 ايام ل 45 يوم عمل المده بتختلف من بنك لاخر علي حسب سياسه الاسترجاع الخاص بالبنك و يمكنك الاستفسار عن المبلغ و التاكد من رده للحساب بالتواصل مع البنك هاتفيا و بعض البنوك تبقى المبلغ محتجز في حساب العميل الى ان يتم تاكيد الاسترداد من العميل و لو في اي مشكله حضرتك تقدر تتواصل معنا مره اخرى و احنا موجودين لمساعده حضرتك<|end_BOT|>
<|BOT|>https cdn livechat files com api file lc att 14947191 7071640396837cce7345a73709d3a9da image png<|end_BOT|>
<|customer|>يعني اصبر ايام عمل قبل ما اخد اي اجراء صح كدا ؟<|end_customer|>
<|BOT|>هي اتردت للبنك خلاص ممكن لو حضرتك حابب تطمن تراجع البنك مثلا علشان يحدد لحضرتك الهولد قد ايه<|end_BOT|>
<|customer|>خلاص تمام فهمت، شكرا لحضرتك<|end_customer|>
<|customer|>هو بس هل تفسير ليه العمليه اترفضت ؟<|end_customer|>
<|BOT|>هنحاول نعرفه بس هل فيه سبب محدد ظهر لحضرتك اثناء التنفيذ ؟<|end_BOT|>
<|customer|>لا خالص قالي عمليه مرفوضه وخلاص، مع ان قبلها بدقايق دفعت فاتوره الغاز عادي<|end_customer|>
<|customer|>عموما شكرا لحضرتك جدا<|end_customer|>
<|BOT|>لحظات يا فندم<|end_BOT|>
<|BOT|>انا حاليا بحاول اتوصل للخطا سبب الرفض<|end_BOT|>
<|customer|>تمام خدي وقتك<|end_customer|>
<|BOT|>اشكرك<|end_BOT|>
<|BOT|>استاذ عمرو ما تم التوصل له ان الخطا لدى مقدم الخدمه<|end_BOT|>
<|BOT|>اللي هي في الحاله دي شركه مياه الاسكندريه<|end_BOT|>
<|BOT|>لكن ماهيه المشكله تحديدا هما اللي يقدروا يفيدوا حضرتك بها لكنها من طرفهم<|end_BOT|>
<|customer|>خلاص تمام، تعبتك معايا معلش<|end_customer|>
<|BOT|>تحت امر حضرتك شرفتنا بالتواصل<|end_BOT|>
<|BOT|>هل تم توضيح المعلومه بشكل كامل لحضرتك ام يوجد اي معلومه اخري نقدر نساعد حضرتك بها؟<|end_BOT|>
<|customer|>لا كدا كل حاجه واضحه وتمام<|end_customer|>
<|BOT|>سعداء بتواصلك معنا اليوم وبنتمنى لك يوم سعيد واكيد يهمنا معرفه رايك وعشان كده هيتم تحويل حضرتك لتقيم المحادثه ومستوي الخدمه المقدمه<|end_BOT|>
